Holdene kender hinanden utroligt godt, og der er vist ingen tvivl om, at begge hold ser hinanden som den største konkurrent indenfor landets grænser. I den seneste sæson mødtes Aalborg Håndbold og GOG hele ni gange i forskellige turneringer. Alligevel var der mange ubekendte faktorer i sæsonens første møde onsdag aften. En ny sæson har nemlig for begge hold betydet stor udskiftning i truppen, og Aalborg Håndbold stillede således med en trup, der næsten var halvt bemandet af det danske landshold med tilgangen af Simon Hald og Niklas Landin. Særligt Landin storspillede med to redninger på straffekast, og det så længe ud til, at Aalborg Håndbold ville løbe med sejren, men med omkring et kvarter tilbage vendte bøtten, og GOG bankede nordjyderne med stillingen 34-32. Dermed har GOG vundet Sparekassen Danmark Super Cup. Super Cup har været afviklet siden 2012, og Aalborg Håndbold har taget sejren fem gange, mens det var GOG's titel.

Referat:
Det lignede længe en sejr, men blev et nederlag til Aalborg Håndbold i sæsonens første møde med ærkerivalerne.